Source: http://autoskolaboris.sk/dolezite/zmeny-od-19-01-2013/
Timestamp: 2017-12-17 06:02:41+00:00
Document Index: 5415712

Matched Legal Cases: ['§ 78', '§ 73', '§ 73', '§ 75', '§ 22', '§ 94']

Zmeny zákona od 19.01.2013 | Autoškola Boris
Kompletné znenie vyhlášky 381/2012 z 21.novembra 2012 a platnej od 19. januára 2013 si môžete stiahnúť vo formáte PDF >>>tu<<<.
Zmeny v zákone č. 8/2009 Z. z. týkajúce sa veku na udelenie vodičského oprávnenia a novej kategorizácie vozidiel a platnosti vodičského oprávnenia, ktoré nadobudnú účinnosť od 19. 01. 2013.
Vek na udelenie vodičského oprávnenia a vedenie motorových vozidiel (Zákon č. 8/2009 Z. z. § 78, ods. 1 )
1. Minimálny vek na udelenie vodičského oprávnenia je:
15 rokov pre žiadateľa o udelenie vodičského oprávnenia (ďalej len VO) skupiny AM,
16 rokov pre žiadateľa o udelenie VO skupiny A1 a B1,
17 rokov pre žiadateľa o udelenie VO skupiny T,
18 rokov pre žiadateľa o udelenie VO skupiny A2, B, BE, C1 a C1E,
21 rokov pre žiadateľa o udelenie VO skupiny C, CE, D1 a D1E,
24 rokov pre žiadateľa o udelenie VO skupiny A, D a DE.
2. Zmena v kategorizácií vozidiel od 19. 01. 2013
zákon č. 8/ 2009 Z. z. § 73 ods. 1 Vodičské oprávnenie je právo osoby viesť motorové vozidlo určitej skupiny alebo podskupiny.
Od 19. 01. 2013 je účinné toto znenie: zákon č. 8/2009 Z. z. § 73 ods. 1 Vodičské oprávnenie je právo osoby viesť motorové vozidlo určitej skupiny.
- už nebude členenie na skupiny A, AM, B, B+E, C, C+E, D, D+E a T a podskupiny A1, B1, C1, C1+E, D1, D1+E, ale od 19. 01. 2013 to budú všetko skupiny AM, A1, A2, A, B1, B, BE, C1, C1E, C, CE, D1, D1E, D, DE a T.
(Rozsah a členenie skupín motorových vozidiel s novým znením je v zákone č. 8/2009 Z. z § 75).
3. Skúška z vedenia motorového vozidla:
Vyhláška 361/ 2011 Z. z., ktorá dopĺňa vyhlášku MVSR č. 9/2009 Z. z. Znenie, ktoré nadobudne účinnosť od 19. 01. 2013
§ 22 ods. 2 – Skúška z vedenia motorových vozidiel:
skupiny AM sa vykonáva na dvojkolesovom vozidle skupiny AM s najväčšou konštrukčnou rýchlosťou najmenej 25 km.h,
skupiny A1 sa vykonáva na dvojkolesovom vozidle skupiny A1 bez postranného vozíka s objemom valcov spaľovacieho motora najmenej 120 cm3 a s najväčšou konštrukčnou rýchlosťou najmenej 90 km.h,
skupiny A sa vykonáva na dvojkolesovom vozidle skupiny A bez postranného vozíka s objemom valcov spaľovacieho motora najmenej 600 cm3 a s výkonom motora najmenej 40 kW
… ďalšie skupiny sú rozpísané v zákone.
4. Platnosť VO je uvedená v zákone č. 8/2099 Z.z. § 94, 96, 97
(3) Platnosť vodičského preukazu na skupiny AM, A1, A2, A, B1, B, BE a T je 15 rokov. Najviac však do dvŕšenia veku 65 rokov, ak v odseku 5 nie je ustanovené inak.
(4) Platnosť vodičského preukazu pre skupiny C1, C1E, C, CE, D1, D1E, D a DE je 5 rokov. Najviac však do dovŕšenia veku 65 rokov, ak nie je v odseku 5 ustanovené inak.
(5) Platnosť vodičského preukazu osoby staršej ako 63 rokov je päť rokov, ak predloží platné doklad o zdravotej spôsobilosti.
5. Rozsah a členenie skupín motorových vozidiel
( Do skupiny motorových vozidiel BE patria jazdné súpravy pozostávajúce z ťažného vozidla skupiny B a prípojného vozidla, ktorého najväčšia prípustná celková hmotnosť nepresahuje 3 500 kg.
(4) Osobe s ťažkým zdravotným postihnutím možno udeliť vodičské oprávnenie skupiny B a skupiny BE, ak dovŕšila vek 17 rokov.
k úpravám účinným od 19. januára 2013
g) doterajšie vodičské oprávnenie skupiny B+E oprávňuje na vedenie motorových vozidiel skupiny B, BE, B1 a AM,
o) doterajšie vodičské oprávnenie skupiny D+E oprávňuje na vedenie motorových vozidiel skupiny DE, D, D1E, D1, CE, C, C1E, C1, BE, B, B1, AM a T,
q) doterajšie vodičské oprávnenie skupiny A/50 oprávňuje na vedenie motorových vozidiel skupiny AM.